wickkiey/tamil-wikipedia-markdown huggingface dataset:
# இந்தியாவில் உயர்கல்வி

உள்ள இந்திய அறிவியல் கழகம்]]  
இந்தியா பொது நிதியுதவி பெறும் உயர்கல்வி முறையைக் கொண்டுள்ளது, இது உலகிலேயே மூன்றாவது பெரியது ஆகும். பல்கலைக்கழக மானியக் குழுவானது, இதன் தரநிலைகளைச் செயல்படுத்தி அரசாங்கத்திற்கு ஆலோசனைகளை வழங்கி, ஒன்றிய மற்றும் மாநில அரசுகளை ஒருங்கிணைக்க உதவுகிறது. உயர்கல்விக்கான அங்கீகாரங்கள் பல்கலைக்கழக மானியக் குழுவால் (UGC) நிறுவப்பட்ட 15 தன்னாட்சி நிறுவனங்களால் மேற்பார்வை செய்யப்படுகிறது.  

2011 மக்கள் தொகை கணக்கெடுப்பின்படி, சுமார் 8.15% (98.615 மில்லியன்)  இந்தியர்களில் பட்டதாரிகள் உள்ளனர், சண்டிகர் மற்றும் டெல்லி ஒன்றியப் பகுதிகள் பட்டியலில் முதலிடத்தில் உள்ளன, அவர்கள் மக்கள் தொகையில் முறையே 24.65% மற்றும் 22.56% பட்டதாரிகள் உள்ளனர். 2000-01 முதல் 2010-11 வரையிலான ஒரு தசாப்தத்தில் கிட்டத்தட்ட 20,000 கல்லூரிகள் மற்றும் 8 மில்லியனுக்கும் அதிகமான மாணவர்களைச் சேர்ப்பதன் மூலம் இந்திய உயர்கல்வி முறை பரவலாக வேகமாக விரிவடைந்துள்ளது.  

## வரலாறு
கிமு 1000 ஆம் ஆண்டிலேயே இந்தியாவில் உயர்கல்வி முறை இருந்ததாக நம்பப்படுகிறது பிரித்தானிய காலனித்துவவாதிகள் பல்கலைக்கழக அமைப்பை கலாச்சார காலனித்துவத்தின் ஒரு கருவியாக பயன்படுத்தினர். பிரித்தானியக் கிழக்கிந்திய கம்பெனியால் நிறுவப்பட்ட முதல் உயர்கல்வி நிறுவனம் 1781 இல் கல்கத்தா மதராஸ் ஆகும். இதைத் தொடர்ந்து 1784 இல் வங்காளத்தின் ஆசியச் சமூகம், 1791 இல் பெனாரஸ் சமஸ்கிருதக் கல்லூரி மற்றும் 1800 இல் கோட்டை வில்லியம் கல்லூரி ஆகியவற்றை நிறுவியது. 1813 இன் சாசனச் சட்டத்தின் மூலம், பிரித்தானிய நாடாளுமன்றம் இந்தியக் கல்வியை அரசின் கடமைகளில் ஒன்றாக அதிகாரப்பூர்வமாக அறிவித்தது. அதே சட்டம் பிரித்தானிய இந்தியாவில் மிசனரி பணிக்கான கட்டுப்பாடுகளை நீக்கியது, இதனால் தாமஸசு பாபிங்டன் மெக்காலேயின் பிரபலமான சர்ச்சைக்குரிய *"மினிட் ஆன் எஜுகேசன்"* கிழக்கத்திய கல்வியில் தாக்கத்தினை ஏற்படுத்தியது. 1857 இல், முதல் மூன்று அதிகாரப்பூர்வ பல்கலைக்கழகங்கள் பம்பாய் (மும்பை), கல்கத்தா (கொல்கத்தா) மற்றும் மெட்ராஸ் (சென்னை) ஆகியவற்றில் தொடங்கப்பட்டன. 1882 இல் பஞ்சாப் பல்கலைக்கழகமும், 1887 இல் அலகாபாத் பல்கலைக்கழகமும் நிறுவப்பட்டன. இப்பல்கலைக்கழகங்கள் இலண்டன் பல்கலைக்கழகத்தின் மாதிரியாக உருவாக்கப்பட்டு ஆங்கிலம் மற்றும் மானுடவியில் பிரிவுகளில் கவனம் செலுத்தியது.
# தோணியக்காவு பத்ரகாளி கோயில்


**தோணியக்காவு பத்ரகாளி கோயில்** இந்தியாவின் கேரள மாநிலத்தில் உள்ள புத்தன்பீடிகா என்ற கிராமத்தில் உள்ள ஒரு பழமையான இந்துக் கோயிலாகும் . இக்கோயிலின் மூலவர் பத்ரகாளி ஆவார்.  

கேரளாவின் கட்டிடக்கலைப் பாணிக்கு சிறந்த எடுத்துக்காட்டாக இக்கோயில் உள்ளது. திருச்சூர் மாவட்டத்தில் உள்ள ஆராட்டுப்புழா கோயிலில் நடைபெறுகின்ற ஆராட்டுப்புழா பூரம் விழாவில் இந்த கோயில் பங்கேற்கிறது. "தேவமேளா" என்றும் அழைக்கப்படுகின்ற பூரம், "தெய்வங்களின் கூட்டம்" என்று பொருள்படும். அக்கம் பக்கத்திலுள்ள சன்னதிகளில் இருந்து பெருமளவிலான தெய்வங்கள் இங்கு வருவதைக் காணலாம். இக்கோயிலில்விக்னேஸ்வரன் (கணபதி ), வீரபத்ரன், கந்தகர்ணன் உள்ளிட்டோருக்கு துணைச்சன்னதிகள் உள்ளன.  

இக்கோயிலின் மூலவர் பெரிங்கோட்டுக்கரைக்கு அருகில் உள்ள திருவாணிகாவு கோயிலின் சகோதர தெய்வமாகக் கருதப்படுகிறார்.  

## வரலாறு
ஆரம்பத்தில் கோயில் திருவாணிக்காவு கோயிலுக்கு அருகில் கட்டப்பட்டது. இருப்பினும், தேவபிரஸ்னத்திற்குப் பிறகு பகவதி<nowiki/>க்கான புதிய கோயிலுக்கான இடத்தைக் காட்டினார். இது தோணியாகாவு என்னுமிடத்தில் உள்ளது. மலையாளத்தில் "தோனியா" என்றால் உணர்வு அல்லது உள்ளுணர்வு. "காவு" என்றால் கேரளாவின் மலபார் கடற்கரை முழுவதும் உள்ள புனித தோப்புகள். எனவே, கோயிலின் பெயருக்கான பொருள் 'தேவியானவள் தன் கோயில் அமைய விரும்ப கோயிலைக் கட்டிய தோப்பு' என்று பொருள்படும்.  

## நிர்வாகம்
அக்டோபர் 2020 இல், தோணிக்கடவு கோவில் நாயர் குடும்பங்களின் நிர்வாகத்தின் கீழ் இருந்தது. அந்த ஆண்டின் பிற்பகுதியில் உள்ளூர்வாசிகளின் நிர்வாகத்தில் இருந்தது. தற்போது இக்கோயில்கோயில் கொச்சி தேவசம் போர்டு நிர்வாகத்தின் கீழ் உள்ளது.  

## திருவிழா
பரணி திருவிழாவின் போது இங்கு, மதியம் மற்றும் இரவில் ஐந்து யானைகளுடன் பாரம்பரிய பூரம் நடக்கிறது. "விளக்கெழுநல்லாத்" என்ற நிகழ்வும் இங்கு நடைப்றுகிறது. அப்போது பாரம்பரிய விளக்குகள் அனைவருக்கும் வழங்கப்படுகின்றன.ஆராட்டுப்புழா பூரம் திருவிழாவின் போது, திருவிழாவைக் காண தெய்வம் ஆராட்டுப்புழாவுக்குச் செல்வதாக நம்பப்படுகிறது.
# மருந்தியல் பட்டயம்


இந்தியாவில், மருந்தியல் பட்டயம் (பரவலாக டி பார்ம் என அழைக்கப்படுகிறது பெரும்பாலும் **DPharm** அல்லது **DPharma** என சுருக்கப்படுகிறது) மேல்நிலை மருந்தியல் கல்விக்கான நுழைவு நிலைக் கல்வியாகும். இது இரண்டு வருட பயிற்சிக்குப் பிறகு பெறப்படுகிறது. இயற்பியல், வேதியியல் மற்றும் உயிரியல் அல்லது கணிதம் ஆகிய பாடங்களில் அறிவியல் பாடத்தில் உயர்நிலைக் கல்வியை வெற்றிகரமாக முடித்த பிறகு மாணவர்கள் இந்தப் படிப்பில் சேரலாம். பட்டயப் பயிற்சி பெற்ற பிறகு, மருந்தக கவுன்சிலில் பதிவுசெய்து மருந்தாளுநராக இருக்க வேண்டும்.  

பட்டயச் சான்று முடித்தவர்கள், மருந்துகள் மற்றும் மருந்துகளை வழங்கும் மருத்துவமனை அல்லது மருந்தகத்தில் பதிவுசெய்யப்பட்ட மருந்தாளராகப் பணியமர்த்தப்படலாம். ஒரு மருந்தகத்தில் பணிபுரியும் குறைந்தபட்சம் ஒரு நபராவது தகுதி வாய்ந்த மற்றும் பதிவுசெய்யப்பட்ட மருந்தாளராக இருப்பது கட்டாயமாகும்.  

## முதல் ஆண்டு பாடங்கள்

1. மருந்தியல்
1. மருந்து வேதியியல்
1. மருந்தியல்
1. மனித உடற்கூறியல் மற்றும் உடலியல்
1. சமூக மருந்தகம்

## இரண்டாம் ஆண்டு பாடங்கள்

1. மருந்தியல்
1. சமூக மருந்தகம் & மேலாண்மை
1. உயிர் வேதியியல் & மருத்துவ நோயியல்
1. மருந்தியல் சிகிச்சை
1. மருத்துவமனை & மருத்துவ மருந்தகம்
1. மருந்தியல் சட்டம் & நெறிமுறைகள்
# எல். ரமணா



**எல் . ரமணா** (*L. Ramana*) (பிறப்பு; 1961 செப்டம்பர் 4 , ஜக்டியால்) என்று பிரபலமாக அறியப்படும் **லகந்துலா ரமணா** (**Lgandula Ramana)** தெலங்காணா மாநிலத்தின் தெலுங்கு தேசம் கட்சியின் முன்னாள் தலைவர் ஆவார். இவர் தற்போது கரீம்நகரில் பாரத் இராட்டிர சமிதி அரசியல்வாதியாவார்.  

## சொந்த வாழ்க்கை
இளங்கலை அறிவியல் பட்டம் பெற்ற இவர் சமூக சேவகராகவும் உள்ளார். சந்தியா என்பவரை 1990 ஆகஸ்ட் 8 அன்று திருமணம் செய்து கொண்டார். தம்பதியினருக்கு இரண்டு மகன்கள் உள்ளனர். மூத்த மகன் எல். மணிகண்டன் மருத்துவராகவும் இளைய மகன் எல். கார்த்திகேயன் துபாய் அமிட்டி பல்கலைக்கழகத்தில் இளம் வணிகவியல் பட்டதாரியாவார்.  

## வைகித்த பதவிகள்

- 2009 முதல் 2014 வரை ஆந்திரப் பிரதேச சட்டப் பேரவை உறுப்பினராக இருந்தார்.
- ஆந்திரப் பிரதேச காதி கிராமத் தொழில் வாரியத் தலைவராக இருந்தார்.
- பதினொராவது மக்களவை உறுப்பினராக 1996 முதல் 1998 வரை இருந்தார்.
- 1994-96 வரை ஆந்திர சட்டப் பேரவையின் உறுப்பினராக இருந்தார். அப்போது கைத்தறி மற்றும் ஜவுளித்துறை அமைச்சராக பணியாற்றினார்.
# அமிர்தசரஸ் கிழக்கு சட்டமன்றத் தொகுதி



**அமிர்தசரஸ் கிழக்கு சட்டமன்றத் தொகுதி** (தொகுதி வரிசை எண்: 18) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஜீவன் ஜியோத் கவுர்* ஆவார். 2022 பஞ்சாப் சட்டமன்றத் தேர்தலில் 39,679 வாக்ககுள் பெற்ற இவர் தன்னை எதிர்த்துப் போட்டியிட்ட பிரபல கிரிக்கெட் விளையாட்டு வீரரும் இந்திய தேசிய காங்கிரஸ் கட்சியைச் சேர்ந்தவருமான *நவ்ஜோத் சிங் சித்துவை* 6,750 வாக்குகள் வித்தியாசத்தில் தோற்கடித்தார்.
# பம்பாய் இலை-விரல் பல்லி


**கெமிடாக்டைலசு பிரசாதி** (*Hemidactylus prashadi*), பொதுவாக **பம்பாய் இலை-விரல் பல்லி** அல்லது **பிரசாத் பல்லி** என்றும் அழைக்கப்படுகிறது. இது கெக்கோனிடே குடும்பத்தில் உள்ள பல்லி சிற்றினமாகும். இந்த சிற்றினம் இந்தியாவின் மேற்கு தொடர்ச்சி மலைகளில் மட்டுமே காணப்படும் அகணிய உயிரி ஆகும்.  

## சொற்பிறப்பியல்
*பிரசாதி* என்ற சிற்றினப் பெயர், இந்திய விலங்கியல் நிபுணர் பைனி பிரசாத்தின் (1894-1969) நினைவாக இடப்பட்டது.  

## புவியியல் வரம்பு
*கெ. பிரசாதி* இந்தியாவில் மும்பை பகுதியில் (முன்னாள் பம்பாய் மாகாணம்) காணப்படுகிறது.  

வகை வட்டாரம்: "ஜோக் அக்கம், என். கனரா மாவட்டம், பாம்பே மாகாணம்".  

## வாழ்விடம்
*கெ. பிரசாதியின்* இயற்கை வாழ்விடம் உயரத்தில் உள்ள காடுகள் ஆகும்.  

## விளக்கம்
*கெ. பிரசாதி* உடல் நீளம் வரையிலும், வால் நீளம் வரையிலும் இருக்கும்.  

## இனப்பெருக்கம்
*கெ. பிரசாதி* முட்டையிட்டு இனப்பெருக்கம் செய்பவை.
# அமிர்தசரஸ் வடக்கு சட்டமன்றத் தொகுதி



**அமிர்தசரஸ் வடக்கு சட்டமன்றத் தொகுதி** (தொகுதி வரிசை எண்: 15) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *குன்வர் விஜய் பிரதாப் சிங்* ஆவார். 2022 பஞ்சாப் சட்டமன்றத் தேர்தலில் 58,133 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *அனில் ஜோசி* என்பவரை 28,318 வாக்குகள் வித்தியாசத்தில் தோற்கடித்தார்.
# கெமிடாக்டைலசு ஏமுலசு



***கெமிடாக்டைலசு ஏமுலசு*** (*Hemidactylus aemulus*) என்பது மரப்பல்லிச் சிற்றினம் ஆகும். இது இந்தியாவில் மட்டும் காணப்படும் அகணிய உயிரி. குறிப்பிட்ட இதன் அடைமொழி என்பது இலத்தீன் பெயரடை ஆகும். அதாவது 'பாவித்தல்' என்பதாகும் இந்த சிற்றினம் கெ. ஜிகாண்டியசு சென்சு இசுடிரிக்டோவுடன் மிகவும் ஒத்ததாக இருப்பதால் இப்பெயர் பெற்றது.
# அமிர்தசரஸ் தெற்கு சட்டமன்றத் தொகுதி



**அமிர்தசரஸ் தெற்கு சட்டமன்றத் தொகுதி** (தொகுதி வரிசை எண்: 19) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *இந்தர்பீர் சிங் நிஜ்ஜார்* ஆவார். 2022 பஞ்சாப் சட்டமன்றத் தேர்தலில் 53,053 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *தல்பீர் சிங்* என்பவரை 27,503 வாக்குகள் வித்தியாசத்தில் தோற்கடித்தார்.
# அமிர்தசரஸ் மேற்கு சட்டமன்றத் தொகுதி



**அமிர்தசரஸ் மேற்கு சட்டமன்றத் தொகுதி** (தொகுதி வரிசை எண்: 16) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஜாஸ்பீர் சிங் சாந்து* ஆவார். 2022 பஞ்சாப் சட்டமன்றத் தேர்தலில் 53,053 வாக்ககுள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *ராஜ்குமார் வெர்கா* என்பவரை 43,913 வாக்குகள் வித்தியாசத்தில் தோற்கடித்தார்.
# அமிர்தசரஸ் மத்திய சட்டமன்றத் தொகுதி



**அமிர்தசரஸ் மத்திய சட்டமன்றத் தொகுதி** (தொகுதி வரிசை எண்: 17) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *அஜய் குப்தா* ஆவார். 2022 பஞ்சாப் சட்டமன்றத் தேர்தலில் 40,837 வாக்ககுள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *ஓம் பிரகாஷ் சோனி* என்பவரை 14,026 வாக்குகள் வித்தியாசத்தில் தோற்கடித்தார்.
# அனந்த்பூர் சாகிபு சட்டமன்றத் தொகுதி



**அனந்த்பூர் சாகிபு சட்டமன்றத் தொகுதி** (தொகுதி வரிசை எண்: 49) என்பது இந்தியாவின் பஞ்சாப் மாநிலம், ரூப்நகர் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஹர்ஜோத் சிங் பெய்ன்ஸ்* ஆவார். 2022 பஞ்சாப் சட்டமன்றத் தேர்தலில் 82,132 வாக்ககுள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *கன்வார்பால் சிங்* என்பவரை 45,780 வாக்குகள் வித்தியாசத்தில் தோற்கடித்தார்.
# தன்சீம் அசன் சக்கீபு


**தன்சீம் அசன் சக்கீபு** (*Tanzim Hasan Sakib*, பிறப்பு: 20 அக்டோபர் 2002) வங்காளதேசத் துடுப்பாட்ட வீரர் ஆவார். 2019 திசம்பரில், இவர் வங்கதேச 2020 19-வயதிற்குட்பட்டோருக்கான உலகக்கிண்ணப் போட்டியில் விளையாடத் தேர்ந்தெடுக்கப்பட்டார். தனது முதலாவது முதல்-தரப் போட்டியை சில்கெட் அணிக்காக 2021 மார்ச் 29 இல் விளையாடினார்.  

2021 திசம்பரில், மேற்கிந்தியத் தீவுகளில் நடைபெற்ற 2022 19-வயதிற்குட்பட்டோருக்கான உலகக்கிண்ணத் தொடரில் விளையாடினார். அதன் பின்னர் 2023 ஆசியக்கிண்ணத் தொடரில் வங்காளதேச அணியின் மாற்றுவீரராகத் தேர்ந்தெடுக்கப்பட்டார். தனது முதலாவது பன்னாட்டு ஒரு-நாள் போட்டியை 2023 செப்டபம்பரில் இந்தியாவுக்கு எதிராக 2023 ஆசியக்கிண்ணப் போட்டியில் விளையாடினார்.
# பி. சங்கர் ராவ்


டாக்டர் **. பி. சங்கர் ராவ்** (*P. Shankar Rao*) தெலங்காணா மாநிலத்தைச் சேர்ந்த ஓர் மூத்த அரசியல்வாதி ஆவார். இவர் இந்திய தேசிய காங்கிரசு கட்சியின் உறுப்பினராக உள்ளார். ஆந்திர பிரதேசத்தில் சட்டமன்ற உறுப்பினராக ஐந்து முறை தேர்ந்தெடுக்கப்பட்டுள்ளார்.  

## அரசியல்
சங்கர் ராவ், முதன்முதலில் 1983 இல் சாத்நகர் தொகுதியின் சட்டமன்ற உறுபினராகத் தேர்ந்தெடுக்கப்பட்டார். தொடர்ந்து மூன்று முறை (1989, 1999, 2004) அந்தத் தொகுதியிலிருந்து தேர்ந்தெடுக்கப்பட்டார். கோட்லா விஜய பாஸ்கர ரெட்டியின் அமைச்சரவையில் நீர்ப்பாசன அமைச்சராகப் பணியாற்றினார்.  

தெலங்காணா இயக்கத்தில் தீவிர ஆதரவாளராக இருந்தார்.  

## சர்ச்சைகள்
வருமானத்திற்கு அதிகமாக சொத்துகள் வைத்திருப்பதக தற்போதைய ஆந்திரப் பிரதேச முதல்வர் ஜெகன் மோகன் ரெட்டிக்கு எதிராக ஆந்திர உயர்நீதிமன்றத்தில் வழக்கு தொடர்ந்தார்.  

ஐதராபாத்தில் உள்ள கனோஜிகுடாவில் உள்ள கிரீன் பீல்ட் என்ற பகுதியில் நில அபகரிப்பு செய்துள்ளதாக நில உரிமையாளர்கள் சங்கம் அளித்த புகாரின் பேரில் இவர் மீது வழக்கு பதிவு செய்யப்பட்டது. இந்த வழக்கு தெலங்காணா உயர் நீதிமன்றத்தில் நடந்து வருகிறது.
# கோட்லா விஜய பாஸ்கர ரெட்டி


**கோட்லா விஜய பாஸ்கர ரெட்டி** (*Kotla Vijaya Bhaskara Reddy*) (16 ஆகஸ்ட் 1920 &ndash; 27 செப்டம்பர் 2001) 1983 பின்னர் 1992 முதல் 1994 வரையிலும் ஐக்கிய ஆந்திரப் பிரதேசத்தின் முதலமைச்சராக பணியாற்றினார். ரெட்டி இந்திய தேசிய காங்கிரசில் உறுப்பினராக இருந்தார். மக்களவைக்கு ஆறு முறை தேர்ந்தெடுக்கப்பட்டார். மத்திய அமைச்சரவையில் அமைச்சராகவும் பல நாடாளுமன்றக் குழுக்களிலும் பணியாற்றியுள்ளார். 1999 தேர்தலில் தோல்வியடைந்த இவர், பின்னர் தீவிர அரசியலில் இருந்து ஓய்வு பெற்றார். ஐதராபாத்தில் உள்ள ஐதராபாத்து தாவரவியல் பூங்கா இவரது பெயரால் அழைக்கப்படுகிறது.  

## ஆரம்ப கால வாழ்க்கை
ரெட்டி, கர்நூல் மாவட்டத்திலுள்ள லத்தகிரி என்ற தொலைதூர கிராமத்தில் ஒரு நில உரிமையாளரின் குடும்பத்தில் பிறந்தார். நந்தியால் கிராம ஊராட்சியில் அரசியலில் ஈடுபடத் தொடங்கிய இவர், இறுதியில் தேசிய அரசியலில் ஈடுபட்டார். மதனப்பள்ளி, பெசன்ட் பிரம்மஞான சபைக் கல்லூரியில் இளங்கலை பட்டமும் 1947 இல் தமிழ்நாட்டின் சென்னையில் உள்ள டாக்டர் அம்பேத்கர் அரசு சட்டக் கல்லூரியில் இளங்கலைச் சட்டமும் படித்தார். ரெட்டி, சட்டக்கல்லூரியில் பட்டம் பெற்றபோது, அரசியல் பணிச்சுமை காரணமாக அரிதாகவே வழக்கறிஞர் பயிற்சி செய்தார்.  

## சொந்த வாழ்க்கை
ரெட்டி 1950 ஜூன் 7 அன்று கே. சியாமளா என்பவரை மணந்தார். தம்பதியருக்கு இரண்டு மகன்களும் மூன்று மகள்களும் இருந்தனர். இவரது மகன் கோட்லா ஜெயசூர்ய பிரகாச ரெட்டி கர்நூல் நாடாளுமன்றத் தொகுதி உறுப்பினராக இருந்தார். கல்லூரியில் படிக்கும் போது வளைதடிப் பந்தாட்டம், கால்பந்து அணித்தலைவராகவும், 1967 முதல் 1969 வரை ஆந்திரப் பிரதேச விளையாட்டு கழகத்தின் தலைவராகவும் இருந்தார். இவர் கர்னூல் மாவட்டத்தில் உள்கட்டமைப்பை மேம்படுத்தினார்.  

## அரசியல் வாழ்க்கை
ரெட்டி, மாவட்டத்தில் உள்ள பல சட்டமன்ற தொகுதிகளை பிரதிநிதித்துவப்படுத்தினார். ஆனால் இவர் மாவட்ட ஊராட்சித் தலைவராக தேர்ந்தெடுக்கப்பட்டபோது இவரது முக்கிய முன்னேற்றம் ஏற்பட்டது. இந்திய தேசிய காங்கிரசு கட்சியிலும் மத்திய மற்றும் மாநில அரசுகளிலும் பல பதவிகளை வகித்துள்ளார். இவர் பிரிக்கப்படாத ஆந்திரப் பிரதேசத்தில் ஒன்பதாவது முதல்வராக இருந்தார். என்.டி.ராமராவிடம் தனது முதல்வர் பதவியை இழந்த பிறகும் இவர் மரியாதைக்குரியவராக இருந்தார். இவர் இறந்த பிறகு, மாநில அரசால் இவரது நினைவாக "கிசான் காட்" கட்டப்பட்டது.
# மகாராட்டிர நாள்


**மகாராட்டிர நாள்** (*Maharashtra Day*) என்பது இந்திய மாநிலமான மகாராட்டிரத்தின் ஒரு அரசு விடுமுறை நாளாகும். இது இந்தியாவில் மகாராட்டிர மாநிலம் உருவானதை நினைவுகூரும் நாளாகும். 1 மே 1960 அன்று பம்பாய் மாநிலத்தைப் பிரித்து இந்தப் புதிய மாநிலம் உருவாக்கப்பட்டது. 1950 இல் உருவாக்கபட்ட பம்பாய் மாநிலமானது மராத்தி, குஜராத்தி, குச்சி மற்றும் கொங்கணி போன்ற பல்வேறு மொழிகள் பேசப்படும் வெவ்வேறு பகுதிகளைக் கொண்டதாக இருந்தது. சம்யுக்த மகாராட்டிர சமிதி பம்பாய் மாநிலத்தை இரு மாநிலங்களாகப் பிரிக்கும் இயக்கத்தில் முன்னணியில் இருந்தது. பம்பாய் மாநிலத்தை குசராத்தி மற்றும் குச்சி மொழி பேசும் பகுதிகளை ஒன்றாகவும், மராத்தி மற்றும் கொங்கனி பேசும் பகுதிகளைக் கொண்டு ஒன்றாகவும் என இருமாநிலங்களாக பிரிக்கும் கோரிக்கைக் கொண்டது.  

இந்த இயக்கத்தின் விளைவாக இந்திய நாடாளுமன்றத்தால் 1960 ஆம் ஆண்டு ஏப்ரல் 25 ஆம் நாள் பம்பாய் மறுசீரமைப்புச் சட்டம் இயற்றபட்டது. அதன்படி மகாராட்டிரம், குசராத்து என மாநிலங்கள் உருவாக்கப்பட்டன. இந்தச் சட்டம் 1 மே 1960 இல் நடைமுறைக்கு வந்தது, அதனால்தான் ஆண்டுதோறும் இந்த விழா கொண்டாடப்படுகிறது.  

## கடைபிடித்தல்
ஒவ்வொரு ஆண்டும் மகாராஷ்டிரா அரசு மே முதல் தேதியை பொது விடுமுறை நாளாக அறிவித்து மகாராட்டிர நாளாக கொண்டாடுகிறது. மாநில மற்றும் ஒன்றிய அரசின் அதிகார வரம்பிற்கு உட்பட்ட அனைத்து பள்ளிகள், அலுவலகங்கள், நிறுவனங்கள் போன்றவற்றிற்கு இந்த விடுமுறை பொருந்தும். பல்வேறு நிகழ்ச்சிகளை ஏற்பாடு செய்து இந்த நாளை கொண்டாடுகின்றனர்.  

## மரபுகள்
ஒவ்வொரு ஆண்டும் மகாராட்டிர ஆளுநர் உரை நிகழ்த்தும் சிவாஜி பூங்காவில் அணிவகுப்பு நடத்தப்படுகிறது.  

வெளிநாட்டினரைத் தவிர்த்து மகாராட்டிரம் முழுவதும் இந்த நாளில் இந்தியர்களுக்கு மதுபானம் விற்பனை செய்வது தடைசெய்யப்பட்டுள்ளது.  

## தனித்துவமான வரலாற்று கொண்டாட்டங்கள்
மகாராட்டிர நாளுக்கான பொன்விழா கொண்டாட்டங்கள் 1 மே 2011 அன்று மகாராஷ்டிரா முழுவதும் நடத்தப்பட்டது.  

## புதிய திட்டங்கள் துவக்கம்
மகாராட்டிர மாநிலத்தில் அரசு மற்றும் தனியார் துறை பல்வேறு புதிய திட்டங்களை மே 1 அன்று தொடங்கி வைப்பது வழக்கம்.  

மராத்தி விக்கிப்பீடியா 1 மே 2003 இல் தொடங்கப்பட்டது.
# கோட்லா ஜெயசூர்ய பிரகாச ரெட்டி


**கோட்லா ஜெயசூர்ய பிரகாஷா ரெட்டி** (*Kotla Jayasurya Prakasha Reddy*) (பிறப்பு 18 செப்டம்பர் 1951) இந்தியாவின் 15 வது மக்களவை உறுப்பினராக இருந்தார். இவர் இந்திய தேசிய காங்கிரசு கட்சி சார்பில் ஆந்திர பிரதேசத்தின் கர்னூல் தொகுதியை பிரதிநிதித்துவப்படுத்தினார். மேலும் இவர் பல்வேறு பதவிகளை வகித்துள்ளார்.  

## ஆரம்ப கால வாழ்க்கை
இவர் ஐதராபாத்தில் சியாமளா தேவி மற்றும் முன்னாள் முதல்வர் கோட்லா விஜய பாஸ்கர ரெட்டி ஆகியோருக்கு மகனாகப் பிறந்தார். ஐதராபாத்து நிசாம் கல்லூரியில் பட்டப்படிப்பை முடித்தார்.  

## தொழில்
ரெட்டி, முதன்முதலில் 1991 இல் நாடாளுமன்றத்திற்கு தேர்ந்தெடுக்கப்பட்டார். இவர் 2004 மற்றும் 2009 ஆம் ஆண்டுகளில் முறையே 14 மற்றும் 15 வது மக்களவைக்கு கர்நூல் நாடாளுமன்ற உறுப்பினராக மீண்டும் தேர்ந்தெடுக்கப்பட்டார். ஐக்கிய முற்போக்கு கூட்டணி ஆட்சியில் ரயில்வே துறை அமைச்சராக இருந்தார்.
# பவனம் வெங்கடராமி ரெட்டி


**பவனம் வெங்கட்ராமி ரெட்டி** (*Bhavanam Venkatarami Reddy*) (18 ஜூலை 1931 - 7 ஏப்ரல் 2002) 1982 இல் பிப்ரவரி முதல் செப்டம்பர் வரை எட்டு மாதங்கள் ஆந்திரப் பிரதேசத்தின் முதலமைச்சராக இருந்தார். இவர் இந்திய தேசிய காங்கிரசு கட்சியின் உறுப்பினராக இருந்தார். பல்வேறு ஆந்திர அரசாங்கங்களில் மாநில அமைச்சராகவும் பணியாற்றினார்.  

## ஆரம்ப கால வாழ்க்கை
ரெட்டி, பிரித்தானிய இந்தியாவின் சென்னை மாகாணத்தின் குண்டூர் மாவட்டத்தில் முப்பல்லா என்ற கிராமத்தில் பிறந்தார். பவனம் ஜெயபிரதா என்பவரை மணந்த இவருக்கு ஒரு மகன் மற்றும் மூன்று மகள்கள் உள்ளனர். இவரது மகள்களில் ஒருவரான ராஜ்யஸ்ரீ, இதய அறுவை சிகிச்சை நிபுணரும், கிம்ஸ் மருத்துவமனையின் நிறுவனருமான பாஸ்கர் ராவ் பொல்லினேனியை மணந்தார்.  

## தொழில்
இவரது அரசியல் வாழ்க்கை 1970 களில் இளைஞர் காங்கிரசு செயல்பாட்டாளராக தொடங்கியது. அதிலிருந்து இவர் சட்டமன்ற உறுப்பினர் பதவியை அடைந்தார். பின்னர் 1978 இல் சென்னா ரெட்டியின் அமைச்சரவையில் கல்வி அமைச்சரானார். 24 பிப்ரவரி 1982 இல் முதலமைச்சராவதற்கு முன்பு தங்குதூரி அஞ்சய்யாவின் அமைச்சரவையில் பணியாற்றினார். இந்திய தேசிய காங்கிரசு கட்சியைப் பிரதிநிதித்துவப்படுத்தி 19 செப்டம்பர் 1982 வரை முதலமைச்சராக பணியாற்றினார்.  

## தனிப்பட்ட வாழ்க்கை
2002 ஆம் ஆண்டு ஏப்ரல் 7 ஆம் தேதி அவர் மூச்சுத் திணறலால் பாதிக்கப்பட்டு இறந்தார். இவரது பவனம் ஜெயபிரதாவும் மாநில அரசில் அமைச்சராகப் பணியாற்றியுள்ளார்.
# உத்தரப்பிரதேச நாள்


**உத்தரப்பிரதேச நாள்** (இந்தியில் **யு.பி திவாஸ்** அல்லது **உத்தரபிரதேச திவாஸ்** என்றும் குறிப்பிடப்படுகிறது) என்பது இந்திய மாநிலமான உத்தரப்பிரதேசத்தின் நிறுவன நாளாக கொண்டாடப்படுகிறது. இது சனவரி 24 அன்று அனுசரிக்கப்படுகிறது.  

## வரலாறு
ஐக்கிய மாகாணமானது 1950 சனவரி 24 அன்று உத்தரப் பிரதேசம் என பெயர் மாற்றப்பட்டது. மே 2017 இல், உத்தரப் பிரதேச அரசு ஒவ்வொரு ஆண்டும் சனவரி 24 அன்று உபி நாளாகக் கொண்டாடுவதாக அறிவித்தது. உ.பி., நாளைக் கொண்டாட ஆளுநர் இராம் நாயக் முன்மொழிந்தார்.
# இளமை (திரைப்படம்)


**இளமை** (*Ilamai*) என்பது 1985 இல் வெளிவந்த இந்தியத் தமிழ்த் திரைப்படமாகும். இராம நாராயணன் இயக்கிய . இப்படத்தில் அர்ஜுன், ஆனந்த் பாபு, ஜீவிதா அனிதா ரெட்டி ஆகியோர் நடித்திருந்தனர். இத்திரைப்படம் 1985 ஏப்ரல் 29 அன்று வெளியிடப்பட்டது.  

## நடிகர்கள்
- அர்ஜுனாக அர்ஜுன்
- ஆனந்தாக ஆனந்த் பாபு
- ஜீவிதா
- அனிதா ரெட்டி
- வி. கே. ராமசாமி
- ஸ்ரீகாந்த்
- எஸ். எஸ். சந்திரன்
- மனோரமா
- வடிவுக்கரசி
- இடிச்சப்புளி செல்வராசு
- குண்டு கல்யாணம்

## பாடல்கள்
இத்திரைப்படத்திற்கு கங்கை அமரன் இசையமைத்திருந்தார்.
# நெ. ஜனார்த்தன ரெட்டி

**நெடுமல்லி ஜனார்த்தன ரெட்டி** (*Nedurumalli Janardhana Reddy*) (20 பிப்ரவரி 1935 - 9 மே 2014) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இந்திய தேசிய காங்கிரசின் உறுப்பினரான இவர், இந்திய நாடாளுமன்றத்தின் மக்களவையில் விசாகப்பட்டினம் தொகுதியை பிரதிநிதித்துவப்படுத்தினார். 1990 முதல் 1992 வரை ஆந்திரப் பிரதேசத்தின் முதலமைச்சராகப் பணியாற்றினார். இவரது மனைவி நெடுமல்லி ராஜ்யலட்சுமி 2004 முதல் 2014 வரை ஆந்திரப் பிரதேச அரசில் அமைச்சராக இருந்தார்.  

செப்டம்பர் 2007 இல், தீவிரவாத நக்சல் குழு உறுப்பினர்கள் ரெட்டியையும் இவரது மனைவியையும் படுகொலை செய்ய முயன்றனர்; இருவரும் காயமின்றி தப்பினர்.  

## வாழ்க்கை மற்றும் தொழில்
ரெட்டி, 1935 பிப்ரவரி 20 அன்று வகாடுவில் பிறந்தார். கல்வியை முடித்த பிறகு சிறிது காலம் வகாடு பள்ளியில் ஆசிரியராகப் பணியாற்றினார். 1972 இல் அரசியலில் நுழைந்து மாநிலங்களவைக்குத் தேர்ந்தெடுக்கப்பட்டார். 1978 ஆம் ஆண்டில், இவர் மாநில காங்கிரசின் பொதுச் செயலாளராக ஆனார், பின்னர் சட்ட மேலவைக்குத் தேர்ந்தெடுக்கப்பட்டார். இவரது ஐந்து தசாப்த கால அரசியல் வாழ்க்கையில், இவர் மாநில அமைச்சராகவும், சட்டமன்ற உறுப்பினராகவும் பணியாற்றியுள்ளார். 1983 வரை ஆந்திரப் பிரதேச முதல்வர்கள் டி. அஞ்சய்யா, பவனம் வெங்கட்ராம் மற்றும் கோட்லா விஜயபாஸ்கர ரெட்டி தலைமையிலான அமைச்சரவையில் அமைச்சராகப் பணியாற்றினார். தீவிரவாத நக்சலைட் மக்கள் போர் குழுவை தடை செய்தார். தனியார் துறையில் பல மருத்துவ மற்றும் பொறியியல் கல்லூரிகள் இவரது ஆட்சிக் காலத்தில் செயல்பட அனுமதிக்கப்பட்டன. கோட்லா விஜயபாஸ்கர ரெட்டி அக்டோபர் 1992 இல் இவரைத் தொடர்ந்து முதலமைச்சரானார் 2007ஆம் ஆண்டு செப்டம்பர் 7ஆம் தேதி, நக்சலைட் தீவிரவாதக் குழுவைச் சேர்ந்தவர்கள் இவரைக் கொல்ல முயன்றனர். இவர் தனது சொந்த கிராமமான வாகடுவிற்கு தனது குடும்பத்துடன் பயணித்த போது இந்த முயற்சி நடந்துள்ளது. 2014 இல் இறந்தார்.  

## இதனையும் காண்க

- ஆந்திரப் பிரதேச முதல்வர்கள் பட்டியல்
- ஆந்திரப் பிரதேச அரசு
- ஆந்திர மாநில அரசியல்
# வைத்தியர்

**வைத்யா** ( சமஸ்கிருதம் : , அல்லது *vaid*) என்பது "மருத்துவர், மருத்துவர்" என்று பொருள்படும் சமஸ்கிருத வார்த்தையாகும். அம்பஷ்டன் அல்லது **வைத்தியர்** என்பது இந்தியாவின் தென் பகுதியில், குறிப்பாக தமிழ்நாடு மற்றும் கேரளாவில் ஒரு மருத்துவரைக் குறிக்கப் பயன்படுத்தப்படும் இதே போன்ற சொல். இன்று இது இந்திய மாற்று மருத்துவ முறையான ஆயுர்வேதத்தின் பாரம்பரிய மருத்துவர்களைக் குறிப்பிடப் பயன்படுகிறது. மூத்த பயிற்சியாளர்கள் அல்லது ஆசிரியர்கள் மரியாதைக்குரிய அடையாளமாக *வைத்யராஜா* ("மருத்துவர்-ராஜா") என்று அழைக்கப்பட்டனர். முழு நூலறிவு பெற்று மருத்துவச் சிகிச்சையிலும் சிறந்து விளங்கியவர்கள் *பிரணாச்சார்யர்கள்* என்று அழைக்கப்பட்டனர் .இந்தியாவில் சில அரச குடும்பங்கள் த்ங்களுக்கென தனிப்பட்ட மருத்துவர்களை வைத்திருந்தனர். இம் மருத்துவர்கள் *ராஜா வைத்தியர்கள்* ("ராஜாவின் மருத்துவர்") என்று குறிப்பிடப்பட்டனர்.  

மகாராஷ்டிராவில், பல பிற குடும்பப் பெயர்களைப் போலவே, "வைத்தியா" என்ற கடைசிப் பெயரும் குடும்பம் பின்பற்றும் தொழிலுடன் இணைக்கப்பட்டுள்ளது.
# பாலி பகத்து



**பாலி பகத்து** (*Bali Bhagat*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியில் இவர் உறுப்பினராக உள்ளார். முன்னதாக இவர் ராய்ப்பூர் - தோமனா தொகுதியின் முன்னாள் சட்டமன்ற உறுப்பினர் என்றும் சம்மு மற்றும் காசுமீர் அரசாங்கத்தின் முன்னாள் அமைச்சரும் என்றும் அறியப்படுகிறார்.  

## தொழில்
1996 ஆம் ஆண்டு நடைபெற்ற தேர்தலில் இவர் தோடா மாவட்டத்தின் (இப்போது ராம்பன்) சம்மு காசுமீர் ராம்பன் சட்டமன்றத் தொகுதியில் இருந்து தேர்ந்தெடுக்கப்பட்டார். வனம், சமூக நலம், சுற்றுச்சூழல் மற்றும் சுற்றுச்சூழல் அமைச்சராக 9 மாதங்கள் பாரதிய சனதா கூட்டணி அரசாங்கத்தில் பணியாற்றினார். ஏப்ரல் 2016 ஆம் ஆண்டு ஏப்ரல் மாதம் முதல் 2018 ஆம் ஆண்டு ஏப்ரல் மாதம்வரை பாரதிய சனதா கூட்டணி ஆட்சியில் சுகாதார அமைச்சராக பணியாற்றினார்.  

சம்மு கோட்டத்தில் எலும்பு மற்றும் கூட்டு மருத்துவமனையின் அடிக்கல்லை இவர் நாட்டினார். 40 ஆண்டுகள் இடைவெளிக்குப் பிறகு சம்மு கோட்டத்தில் அரசாங்க ஆயுர்வேதக் கல்லூரியை மீண்டும் நிறுவிய பெருமையும் இவருக்கு உண்டு .
# மீனாட்சி கோபிநாத்


**மீனாட்சி கோபிநாத்** (Meenakshi Gopinath) ஓர் இந்தியக் கல்வியாளர், அரசியல் விஞ்ஞானி, எழுத்தாளர் மற்றும் புது தில்லி சீமாட்டி ஸ்ரீ ராம் கல்லூரியின் முன்னாள் முதல்வர் ஆவார். இவர் தெற்காசியாவின் பெண்கள் மத்தியில் அமைதி மற்றும் சமூக-அரசியல் தலைமைத்துவத்தை ஊக்குவிக்கும் ஓர் அரசு சாரா அமைப்பான பாதுகாப்பு மோதல் மேலாண்மை மற்றும் அமைதிக்கான (WISCOMP) பெண்களின் நிறுவனர் மற்றும் தற்போதைய இயக்குநராகவும் தேசிய பாதுகாப்பு ஆலோசனைக் குழு எனும் இந்திய அரசு நிறுவனத்தில் பணியாற்றும் முதல் பெண்மணியும் ஆவார். இவர் லோக்பால் தேர்வுக் குழுவின் உறுப்பினராகப் பணியாற்றியுள்ளார், இது இந்திய சட்டமன்ற உறுப்பினர்கள் மற்றும் அரசாங்க அதிகாரிகளின் அதிகார வரம்பைக் கொண்ட ஒரு சட்ட அமைப்பாகும். இந்தியக் கல்வித் துறைக்கு இவர் ஆற்றிய பங்களிப்புகளுக்காக இந்திய அரசு 2007 ஆம் ஆண்டில் பத்மசிறீ எனும் நான்காவது உயரிய குடிமை விருதை வழங்கியது. பெண்ணிய சர்வதேச உறவுகள் மற்றும் உலகளாவிய அரசியலின் முன்னணி இதழான *இன்டர்நேஷனல் ஃபெமினிஸ்ட் ஜர்னல் ஆஃப் பாலிடிக்ஸ்* இன் இணை ஆசிரியர் ஆவார்.  

## ஆரம்பகால வாழ்க்கை
புது தில்லியில் உள்ள சீமாட்டி சிறீ ராம் கல்லூரியில் அரசியல் அறிவியலில் பட்டப்படிப்பினைப் படித்தார்.. அதே கல்வி நிறுவனத்தில் பல வருடங்கள் முதல்வராக இருந்தார். மாசசூசெட்சு ஆம்ஹெர்ஸ்ட் பல்கலைக்கழகத்தில் முதுகலைப் பட்டம் பெற்றார். தில்லி பல்கலைக்கழகத்தில் முனைவர் பட்டம் பெற இந்தியா திரும்பினார். ஃபுல்பிரைட் ஆய்வுதவித் தொகையினைப் பெற்று, பின்னர் ஜார்ஜ்டவுன் பல்கலைக்கழகத்தில் முனைவர் பட்ட ஆராய்ச்சியையும் செய்தார். சவஹர்லால் நேரு பல்கலைக்கழகத்தில் பேராசிரியரானார். மேலும் 1988 ஆம் ஆண்டு முதல் 2008இல் சமூக நல்லிணக்கத்திற்கான *2008 செலிபிரேட்டிங் வுமன்ஹுட் தெற்காசிய பிராந்திய அங்கீகாரத்தை* இவருக்கு வழங்கியது. கல்வியில் சிறந்து விளங்குவதற்கான ராஜீவ் காந்தி விருது மற்றும் மகிளா சிரோமணி விருது மற்றும் டெல்லி சிட்டிசன் ஃபோரம் விருது ஆகியவற்றையும் பெற்றுள்ளார்.
# திரிப்பையா திரிமூர்த்தி கோயில்

**திரிப்பையா திரிமூர்த்தி கோயில்** இந்தியாவின் கேரளாவில் திருச்சூரில் இரிஞ்சாலக்குடாவில் உள்ள ஒரு இந்துக் கோயிலாகும். ஒரே கருவறையில் ஒரே பீடத்தில் திரிமூர்த்திகள் வீற்றிருக்கும் பெருமை உடையது இக்கோயிலாகும். இவ்வகையில் உலகின் அரிய கோயில்களில் இதுவும் ஒன்றாகக் கருதப்படுகிறது. இடதுபுறத்தில் பிரம்மா, நடுவில் சிவன் மற்றும் வலதுபுறத்தில் விஷ்ணு என்ற வகையில் பரபிரம்மத்தின் (சர்வ வல்லமையுள்ள கடவுள்) மூன்று முதன்மையான அம்சங்களான உருவாக்கம்-அழித்தல்-பாதுகாத்தலைக் குறிக்கும் வகையில் இந்த மூலவர் கருவறை அமைந்துள்ளது.  

## புராணம்
இரிஞ்சாலக்குடாவில் உள்ள ' கூடல்மாணிக்யம்' கோயிலுக்கு தற்செயலாக மிகவும் கற்றறிந்த நம்பூதிரி ஒருவர் வந்ததாகவும், அவரிடம் விலைமதிப்பற்ற புனித ஓடு இருந்ததாகவும், அதில் கிட்டத்தட்ட அனைத்து தெய்வங்களின் ஆவி அழைக்கப்பட்டு அதில் வைக்கப்பட்டிருந்ததாகவும் புராணம் கூறுகிறது. அவர் இக்கோயில் தெய்வத்தின் ஆவியை அழைக்க முயன்றபோது, அக்கூடானது கீழே விழுந்து துண்டுகளாக உடைந்தது. ஒன்றிணைந்த சக்தியானது மண்டபமாக உருவானதாகக் கூறப்படுகிறது.  

அவர் மிகுந்த ஏமாற்றத்துக்கும் சோகத்துக்கும் உள்ளானார். 'கொடுங்களூரம்மா'வைச் சந்திப்பதற்காக அவர் தெற்கு நோக்கிப் பயணம் மேற்கொண்டபோது வழியில் பிரம்மா, விஷ்ணு, பரமசிவன் ஆகியோர் அவர் முன் தோன்றி அவரை ஆசிர்வதித்தனர். அந்த இடம் தெளிந்த நீரைக்கொண்ட ஏரியுள்ள நடவரம்பா என்று அழைக்கப்பட்டது. நாளடைவில் 'திருப்பிரிகா' என்று கூறப்பட்ட பெயர் காலப்போக்கில் 'திருப்பையா' என மாற்றம் பெற்றது.
# மருத்துவக் கல்வி


**மருத்துவக் கல்வி** (Medical education) என்பது மருத்துவப் பயிற்சியாளராக இருப்பதற்கான பயிற்சியுடன் தொடர்புடைய கல்வியாகும், இதில் மருத்துவராக ஆவதற்கான ஆரம்பப் பயிற்சியும் (அதாவது மருத்துவக் கல்லூரி மற்றும் உள்ளகப்பயிற்சி) மற்றும் அதற்குப் பிறகான கூடுதல் பயிற்சியினையும் உள்ளடக்கியதாகும்.  

மருத்துவக் கல்வி மற்றும் பயிற்சி ஆகியன முழுவதும் கணிசமாக வேறுபடுகிறது. மருத்துவக் கல்வியில் பல்வேறு கற்பித்தல் முறைகள் பயன்படுத்தப்பட்டுள்ளன, இது கல்வி ஆராய்ச்சியின் செயலில் உள்ள பகுதியாகும்.  

## ஆரம்ப நிலைக் கல்வி
ஆரம்ப நிலை மருத்துவக் கல்வித் திட்டங்கள் மருத்துவக் கல்லூரியில் மேற்கொள்ளப்படும் மூன்றாம் நிலை படிப்புகள் ஆகும். அதிகார வரம்பு மற்றும் பல்கலைக்கழகத்தைப் பொறுத்து, இவை இளங்கலை-நுழைவு (ஐரோப்பா, ஆசியா, தென் அமெரிக்கா மற்றும் ஓசியானியாவின் பெரும்பாலானவை) அல்லது ஆஸ்திரேலியா, பிலிப்பைன்ஸ் மற்றும் வட அமெரிக்கா போன்ற நாடுகளில் பட்டதாரி-நுழைவுத் திட்டங்களாக இருக்கலாம். ஆத்திரேலியா, தென் கொரியாவில் உள்ள பல்கலைக்கழகங்கள் இளங்கலை நுழைவுத் திட்டங்கள் மற்றும் பட்டதாரி நுழைவுத் திட்டங்களை வழங்குகின்றன.
# வில்வாத்ரிநாத் கோயில்


**வில்வாத்ரிநாதர் கோயில்** இந்தியாவின் கேரள மாநிலம் திருச்சூர் நகரத்தில் திருவில்வமலையில் உள்ள ஒரு இந்துக் கோயிலாகும் . விஷ்ணுவின் ஏழாவது அவதாரமான ராமர் மற்றும் அவரது சகோதரர் லக்ஷ்மணன் ஆகியோர் இங்கு மூமுலவராக உள்ளனர். கேரளாவில் உள்ள நான்கு பெரிய ராமர் கோவில்களில் இதுவும் ஒன்று - மற்ற மூன்று திருப்ராயர், கடவள்ளூர் மற்றும் திருவங்காட்டில் உள்ளன. இந்த கோயிலில் லக்ஷ்மணன் சிலை உள்ளது.அவ்வகையில் இது இந்தியாவில் அரிதான கோயிலாகக் கருதப்படுகிறது.  

## புதுப்பிக்கப்படல்
இக்கோயில் மூன்று முறை தீக்கிரையானது. முதலில் 1827ஆம் ஆண்டிலும், பின்னர் 1861இல் இரண்டு முறையும் தீ விபத்துக்கு உள்ளானது. இரண்டாவது முறை தீக்கிரையானபோது கோயிலைப் புதுப்பிக்க திட்டமிடப்பட்டது. கிழக்குப்புற கருவறை எந்தவித சேதமும் அடையவில்லை. ஆனால் மூலவர் சிலை அகற்றப்பட்டது. மேற்குப்புறக் கருவறை முழுவதுமாக எரிக்கப்பட்டாலும் சிலை சேதமடையவில்லை. தற்போதைய கோயில் கட்டுமானமானது 1883 ஆம் ஆண்டு கொச்சி மன்னரால் கட்டப்பட்டது.  

## கோயில் அமைப்பு
இக்கோயில் திருவில்வமலை கிராமத்தின் நடுவில, கடல் மட்டத்திலிருந்து 100 அடி உயரத்தில் உள்ளது. கிழக்குப் பகுதியைத் தவிர எல்லாப் பக்கங்களிலும் ஓரளவு மக்கள் வசிக்கின்றனர். கோயிலின் பிரதான வாயில் மேற்கில் உள்ளது. கோயிலைரச் சென்றடைய 50க்கும் மேற்பட்ட படிகள் உள்ளன. கேரளாவின் முக்கிய ஆறுகளில் ஒன்றான பாரதப்புழா கோயிலில் இருந்து வடக்குப் பகுதியில் 3 கி.மீ. தொலைவில் பாய்கிறது. மலையின் உச்சியில் கோயில் அமைந்திருப்பதால், கோயிலில் இருந்து ஆற்றை மிகவும் தெளிவாகக் காணமுடியும்.
# காட்சிக் கலைக் கல்வி

, உக்ரைன்)]]  
**காட்சிக் கலைக் கல்வி** (Visual arts education) என்பது ஒருவர் காணக்கூடிய கலை, காட்சிக் கலைகள் - வரைதல், ஓவியம், சிற்பம், அச்சு தயாரித்தல் மற்றும் நகைகள், மட்பாண்டங்கள், நெசவு, துணிகள் போன்றவற்றின் வடிவமைப்பு மற்று வணிக வரைகலை ,வீட்டு அலங்காரம் போன்ற துறைகள் ஆகியவற்றிற்குப் பயன்படுத்தப்படும் வடிவமைப்பு ஆகியவற்றை அடிப்படையாகக் கொண்ட கற்றல் பகுதியாகும்.நவீன காலகட்டங்களில் புகைப்படம் எடுத்தல், நிகழ்படம், திரைப்படம், வடிவமைப்பு மற்றும் கணினி கலை ஆகியவை அடங்கும். கலைக் கல்வி மாணவர்கள் கலையை உருவாக்குதல், கலையை விமர்சிக்க அல்லது பாராட்ட கற்றுக்கொள்வது அல்லது இரண்டின் கலவையில் கவனம் செலுத்தலாம்.  

## அணுகுமுறைகள்
படம் வரைய நிற்கும் கலை மாதிரி]]  

வரைதல், ஓவியம், சிற்பம், நிறுவல் மற்றும் குறி செய்தல் மூலம் இவ்வகையான வகுப்புகள் பெரும்பாலும் கற்பிக்கப்படுகிறது. வரைதல் என்பது ஒரு அனுபவச் செயலாகக் கருதப்படுகிறது, இதில் கவனிக்கப்பட்ட நிகழ்வை மீண்டும் உருவாக்குவதற்கு பொருத்தமான மதிப்பெண்களைப் பார்ப்பது, விளக்குவது மற்றும் கண்டறிவது ஆகியவை அடங்கும். எலனியக் காலத்திலிருந்து வரைதல் அறிவுறுத்தல் முறையான கல்வியின் ஒரு அங்கமாக உள்ளது.
# மொழிக் கல்வி

**மொழிக் கல்வி** (Language education) இரண்டாவது அல்லது அந்நிய மொழியைக் கற்பிக்கும் செயல்முறை மற்றும் நடைமுறையாகும். முதன்மையாக பயன்பாட்டு மொழியியலின் ஒரு கிளையாகும், ஆனால் இது ஒரு பல்துறைமைத் துறையாக இருக்கலாம். மொழிக் கல்விக்கு நான்கு முக்கிய கற்றல் பிரிவுகள் உள்ளன: தகவல்தொடர்பு திறன்கள், திறமைகள், குறுக்குக் கலாச்சார அனுபவங்கள் மற்றும் பல்துறை கல்வியறிவுகள்.  

## தேவை
அதிகரித்து வரும் உலகமயமாக்கல், பல மொழிகளில் தொடர்பு கொள்ளக்கூடிய பணியாளர்களின் தேவையை உருவாக்கியுள்ளது. வர்த்தகம், சுற்றுலா, இராஜதந்திரம், தொழில்நுட்பம், ஊடகம், மொழிபெயர்ப்பு, விளக்கம் மற்றும் அறிவியல் போன்ற பகுதிகளில் பொதுவான மொழிகள் பயன்படுத்தப்படுகின்றன. கொரியா (கிம் யோங்-சியோ, 2009), ஜப்பான் (குபோடா, 1998) மற்றும் சீனா (கிர்க்பாட்ரிக் & ஜிச்சாங், 2002) போன்ற பல நாடுகள் ஆரம்ப மற்றும் இடைநிலைப் பள்ளிகளில் குறைந்தபட்சம் ஒரு அந்நிய மொழியையாவது கற்பிக்கும் வகையில் கல்விக் கொள்கைகளை உருவாக்குகின்றன. இருப்பினும், இந்தியா, சிங்கப்பூர், மலேசியா, பாக்கித்தான் மற்றும் பிலிப்பீன்சு போன்ற சில நாடுகள் தங்கள் அரசாங்கங்களில் இரண்டாவது அதிகாரப்பூர்வ மொழியைப் பயன்படுத்துகின்றன. *GAO* (2010) படி, சீனா சமீபத்தில் வெளிநாட்டு மொழி கற்றலுக்கு, குறிப்பாக ஆங்கில மொழிக்கு அதிக முக்கியத்துவம் அளித்து வருகிறது.  
உள்ள ஓர்அமெரிக்க தனியார் மேல்நிலைப் பள்ளியில்ஆங்கிலம் பேசுபவர்களுக்குஎசுப்பானியம் இரண்டாவது மொழியாகக் கற்பிக்கப்பட்டது.]]  
மொழிக் கல்வி ஒரு பொதுப் பள்ளிப் பாடமாக அல்லது சிறப்பு **மொழிப் பள்ளியில்** நடைபெறலாம். மொழிகளைக் கற்பிக்க பல முறைகள் உள்ளன. சில ஒப்பீட்டளவில் தோல்வி அடைந்த போதிலும் மற்றவை பரவலாகப் பயன்படுத்தப்படுகின்றன.  

## இணையவழி மற்றும் சுய படிப்புகள்
சுயமாகப் படிப்பதற்கு நூற்றுக்கணக்கான மொழிகள் உள்ளன. பல பதிப்பகங்கள், பல்வேறு வகையான செலவினங்களில் மற்றும் பல்வேறு முறைகளில் கற்க வழிவகைகள் உள்ளன.  

### ஒலிப் பதிவுகள் மற்றும் புத்தகங்கள்
தாய்மொழி பேசுபவர்களின் ஒலிப் பதிவினைப் பயன்படுத்தி கற்பதன் மூலம் ஒலியழுத்தம் குறித்து சரியாக கற்க வழிவகை செய்யப்படுகிறது. சில பதிவுகள் கற்பவர் பேசுவதற்கு வழிவகை செய்யப்படுகிறது.மற்ற சிலவகைகள் இந்த வசதியினை வழங்குவதில்லை.
# அகோகோதே-17



**அகோகோதே- 17** திவோ என்றும் **பெயரிடப்பட்டுள்ளது**. பன்னாட்டு வானியல் ஒன்றியத்தின் 100 வது ஆண்டு விழாவின் போது கோசுட்டா இரிக்காவின் புறக்கோள் உலகங்கள் பரப்புரையில் இந்த பெயர் தேர்ந்தெடுக்கப்பட்டது. பிரிப்ரி மொழியில் திவோ என்றால் சூரியன் என்று பொருள்.  

இந்த விண்மீன் அடர்தனிமங்களின் மொத்த உல்லடக்கத்தில் சூரியனை ஒத்திருந்தாலும், இதில் கரிமம் அருகியே உள்ளது.இதன் கரிம/உயிரக விகிதம் 0.18 ஆக உள்ளதால் இது சூரிய விகிதமான 0.55 மதிப்பை விட மிகவும் குறைந்ததாகும்.  

## கோள் அமைப்பு
2009 ஆம் ஆண்டு நிலவரப்படி , ஒரு சூரியனுக்கு வெளியே உள்ள கோள் ஒன்று இந்த விண்மீனைச் சுற்றுவது உறுதி செய்யப்பட்டுள்ளது. **டிட்சோ என்றும் இது பெயரிடப்பட்டது. அகோகோதே** - 17பி) என்ற ஒரு புறக்கோள் இதைச்சுற்றி வருகிறது. இது விண்மீனின் சுழற்சிக்கு எதிர் திசையில் வட்டணையில் இருப்பதாக நம்பப்படுகிறது , மேலும் இது வியாழனின் இரு மடங்கு உருவளவும் ஆனால் அதன் பாதிப் பொருண்மையையே பெற்றுள்ளதாகக் கூறப்படுகிறது. முனைவான ஒளி ஆவியாதலுக்கு உட்பட்டது. இது இப்போது முதல் ஒரு பில்லியன் ஆண்டுகளுக்குள் முற்றிலும் அழிக்கப்படலாம்.  

இந்தக் கோள் அகல் கோணக் கோள் தேட்டத் திட்டத்தால் கண்டுபிடிக்கப்பட்டதால், இப்பெயர் பெற்றது.
# ஜி. விவேகானந்த்


**ஜி. விவேக் வெங்கடசாமி** (*G. Vivekanand*) என்றும் அழைக்கப்படும் **ஜி. விவேகானந்த்** (*G. Vivekanand*) இந்திய தேசிய காங்கிரசின் இந்திய அரசியல்வாதியும் பதினைந்தாவது மக்களவையின் முன்னாள் நாடாளுமன்ற உறுப்பினரும் ஆவார். இவர் பெத்தப்பள்ளி நாடாளுமன்றத் தொகுதியைப் பிரதிநிதித்துவப்படுத்தினார்.  

9 ஆகஸ்ட் 2019 அன்று இவர் பாரதிய ஜனதா கட்சியில் சேர்ந்தார். நவம்பர் 2023 இல், விவேக் வெங்கடசுவாமி பாஜகவில் இருந்து அதிகாரப்பூர்வமாக விலகினார்.  

இவர் 2017 இல் ஐதராபாத்து துடுப்பாட்ட சங்கத்தின் தலைவராக நியமிக்கப்பட்டார் 2018 ஆம் ஆண்டு பதவியில் இருந்து நீக்கப்பட்டார். இவர் தெங்காணா டி20 போட்டிகளைத் தொடங்கினார். ஆனால் இந்தியத் துடுப்பாட்டக் கட்டுப்பாடு வாரியம் அதை அங்கீகரிக்கப்படவில்லை.
# மோட்குபள்ளி நரசிம்மலு


**மோட்குபள்ளி நரசிம்மலு** (*Motkupalli Narasimhulu*) ஒரு இந்திய அரசியல்வாதியாவார். இவர் தெலங்காணா, நல்கொண்டா மாவட்டத்திலுள்ள துங்கதுர்த்தி தொகுதியில் 2009 இல் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் ஆந்திரப் பிரதேச சட்டப் பேரவைக்கு 6 முறை தேர்ந்தெடுக்கப்பட்டார். 2018ல் தெலுங்கு தேசம் கட்சியில் இருந்து வெளியேறினார்.
# எர்ரா நாராயணசுவாமி


**எர்ரா நாராயணசுவாமி** (Yerra Narayanaswamy) (30 ஏப்ரல் 1931 - 29 மார்ச் 2023) ஓர் இந்திய அரசியல்வாதி ஆவார். இவர் தெலுங்கு தேசம் கட்சியின் உறுப்பினராக இந்திய நாடாளுமன்றத்தின் மேலவையான மாநிலங்களவையில் ஆந்திரப் பிரதேசத்தை பிரதிநிதித்துவப்படுத்தி நாடாளுமன்ற உறுப்பினராக இருந்தார்.  

நாராயணசுவாமி 29 மார்ச் 2023 அன்று இறந்தார்.
# குண்டு கல்யாணம்


**குண்டு கல்யாணம்** இந்திய நடிகரும் தமிழ்த் திரைப்படத் துறையில் இயக்குநரும் அதிமுக கட்சியின் தீவிர உறுப்பினரும் ஆவார். இவர் 1967 இல் திரைப்படத் துறையில் நுழைந்தார். 1979 இல் இவரது முதல் திரைப்படம் மழலைப் பட்டாளம். இவர் "நாங்க புதுசா", "நல்ல நல்ல பிள்ளைகளை நம்பி" ஆகிய படங்களை இயக்கியவர். மேலும் இவர் நல்ல நல்ல பிள்ளைகளை நம்பி திரைப்படத்திற்காக தேசபக்திப் பாடலை எழுதியதுடன், முன்னாள் குடியரசுத் தலைவர் அப்துல் கலாமின் சிறப்புக் காட்சியும் நடைபெற்றது. இவர் இரசினிகாந்த் நடித்த திரைப்படங்களில் நடித்ததற்காக மிகவும் பிரபலமானவர். பல்வேறு மொழிகளில் 750 இற்கும் மேற்பட்ட படங்களில் நடித்துள்ளார்.  

## இளமை
குண்டு கல்யாணத்தின் இயற்பெயர் இலட்சுமி நாராயணன். இவரது தந்தை 'குண்டு' கருப்பையா 1950-1970களில் ஒரு நடிகராக இருந்தார். எம்.ஜி.ஆர் காலத்தில் அதிமுகவின் தீவிர ஆதரவாளராகவும், அக்கட்சியின் உறுப்பினராகவும் இருந்தவர். குண்டு கல்யாணம், தந்தையிடமிருந்து "குண்டு" என்று பெயர் பெற்றவர். ஆறு வயதில் நாடகங்களில் நடிக்க ஆரம்பித்தார். இவர் தனது தந்தை குண்டு கருப்பையாவுடன் பல நாடகங்களிலும் நடித்துள்ளார்.  

## திரைப்பட வாழ்க்கை
கே.பாலசந்தரின் மேற்பார்வையில் நடிகை இலட்சுமி இயக்கிய ' மழலைப் பட்டாளம் (1980) திரைப்படத்தில் அறிமுகமானார். தில்லு முல்லு, போக்கிரி ராஜா, சிவப்பு மல்லி, மெல்ல திரண்டது கடவுள், தூங்காதே தம்பி தூங்காதே, காவலன் அவன் கோவலன் போன்ற 750 இற்கும் மேற்பட்ட வெவ்வேறு மொழித் திரைப்படங்களில் நகைச்சுவை வேடங்களில் நடித்துள்ளார்.  

## அரசியல் வாழ்க்கை
அ.தி.மு.க., பொதுச் செயலாளராக ஜெயலலிதா இருந்தபோது, அக்கட்சியின் நட்சத்திர பேச்சாளராக இருந்தவர் நடிகர் குண்டுகல்யாணம். தேர்தலின் போது, வேட்பாளர்களுக்காக தீவிரமாக வாக்கு சேகரித்தார். அந்நிலையில் ஜெயலலிதா மறைவின் போது கட்சி பிளவுபட்டது. அப்போது டிடிவி தினகரன் அணியில் இருந்தார். பின்னர் டிடிவி தினகரன் அணியில் இருந்து விலகினார். தற்போது ஓ.பன்னீர்செல்வம் மற்றும் எடப்பாடி பழனிசாமியுடன் இணைந்துள்ளார். அ.தி.மு.க.வில் இணைந்த பிறகு இவருக்கு நட்சத்திரப் பேச்சாளர் பதவி வழங்கப்பட்டது. இதனை அதிமுக அதிகாரப்பூர்வமாக அறிவித்துள்ளது.  

## திரைப்படவியல்
*இப்பட்டியல் முழுமையானதன்று; இதை விரிவாக்க நீங்கள் உதவலாம்.*  
| 1980 | மழலைப் பட்டாளம் |  |
| --- | --- | --- |
| 1980 | அவன் அவள் அது |  |
| 1981 | தில்லு முல்லு |  |
| 1981 | சிவப்பு மல்லி |  |
| 1981 | பட்டம் பறக்கட்டும் |  |
| 1982 | போக்கிரி ராஜா | மதுக்கடை உரிமையாளர் |
| 1982 | சிம்லா ஸ்பெஷல் |  |
| 1983 | மெல்லப் பேசுங்கள் |  |
| 1983 | ஒரு கை பார்ப்போம் |  |
| 1983 | டௌரி கல்யாணம் | கல்யாணம் |
| 1983 | தங்க மகன் |  |
| 1984 | சீராய் |  |
| 1985 | படிக்காதவன் |  |
| 1986 | மெல்லத் திறந்தது கதவு |  |
| 1988 | காவலன் அவன் கோவலன் |  |
| 1988 | புதிய வானம் |  |
| 1990 | ஜகதலபிரதாபன் |  |
| 1990 | நல்ல காலம் பொறந்தாச்சு |  |
| 1991 | புதிய ராகம் |  |
| 1991 | வணக்கம் வாத்தியாரே |  |
| 1991 | அர்ச்சனா ஐ. ஏ. எஸ். |  |
| 1991 | இதயம் |  |
| 1992 | ரிக்சா மாமா | பயணிகள் |
| 1992 | சோலையம்மா |  |
| 1992 | டிராவிட் அங்கில் |  |
| 1993 | மறவன் |  |
| 1993 | ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன் |  |
| 1995 | முறை மாப்பிள்ளை |  |
| 1996 | வெற்றி விநாயகர் |  |
| 1997 | இரட்சகன் |  |
| 2000 | மனசு |  |
| 2001 | சீறிவரும் காளை |  |
| 2010 | நாங்க புதுசா | இயக்குநராகவும் பணியாற்றினார் |
| 2011 | நல்ல நல்ல பிள்ளைகளை நம்பி |  |
| 2023 | *பாபா கருப்பு ஆடு* | } |

; தொலைக்காட்சி  

- *நாம் இருவர் நமக்கு இருவர்* (2022; விருந்தினர்)
# எஸ். ஜான் ஜேக்கப்

**எஸ். ஜான் ஜேக்கப்** (*S. John Jacob*, மே 19, 1953 - பிப்ரவரி 13 2018) படுவூரில் பிறந்த இவர் ஒரு இந்திய அரசியல்வாதியாகவும் தமிழ்நாட்டின் சட்டப்பேரவை உறுப்பினராகவும் பணியாற்றினார். இவருக்கு திருமணமாகி இரண்டு குழந்தைகள் உள்ளனர்.  

ஜேக்கப் 2006 ஆம் ஆண்டு கன்னியாகுமரி மாவட்டத்தில் உள்ள கிள்ளியூர் தொகுதியில் தமிழ்நாடு சட்டமன்றத்திற்கு நடைபெற்ற 2006 ஆம் ஆண்டின் தேர்தலில், இந்திய தேசிய காங்கிரஸ் (INC) வேட்பாளராக தேர்ந்தெடுக்கப்பட்டார். இவர் 13 ஆவது தமிழக சட்டப்பேரவையில் 100 சதவீத வருகைப் பதிவு பெற்ற 14 சட்டமன்ற உறுப்ப்பினர்களில் இவரும் ஒருவர் ஆவார்.  

ஜேக்கப், 2011 ஆம் ஆண்டு சட்டமன்றத் தேர்தலில் மீண்டும் இந்திய தேசிய காங்கிரஸ்(INC) வேட்பாளராக கிள்ளியூரில் இருந்து தேர்ந்தெடுக்கப்பட்டார். 2014 ஆம் ஆண்டில் ஜி. கே. வாசன் தமிழ் மாநில காங்கிரசு கட்சிக்குப் புத்துயிரளித்தார். தமிழ் மாநில காங்கிரசு கட்சி மக்கள் நலக் கூட்டணி மற்றும் தேசிய முற்போக்கு திராவிட கழகத்துடன் கூட்டணி அமைத்து, 2016 ஆம் ஆண்டு மாநில சட்டமன்ற தேர்தலில் போட்டியிடத் தமிழ் மாநில காங்கிரசு அறிவித்த 26 வேட்பாளர்களில் ஒருவராக ஜேக்கப்புக்கு கிள்ளியூர் தொகுதி மீண்டும் ஒருமுறை ஒதுக்கப்பட்டது. ஆனால் ஒரு வாரத்துக்குப் பின் டி. குமாரதாஸ் கிள்ளியூர் தொகுதியின் தமிழ் மாநில காங்கிரசு வேட்பாளரென மறுஅறிவிப்பு செய்யப்பட்டது. ஆனால் அத்தேர்தலில் இத்தொகுதியில், இந்திய தேசிய காங்கிரசு வேட்பாளர் எஸ். ராஜேஷ்குமார் வெற்றி பெற்றார்.
# பிரதாப்கர் சட்டமன்றத் தொகுதி


**பிரதாப்கர் சட்டமன்றத் தொகுதி** (*Pratapgarh, Tripura Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது. இது மேற்கு திரிபுரா மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | மதுசூதன் தாசு | இந்திய தேசிய காங்கிரசு |
| 1977 | அனில் சர்க்கார் | இந்திய பொதுவுடமைக் கட்சி (மார்க்சிஸ்ட்) |
| 1983 |  |  |
| 1988 |  |  |
| 1993 |  |  |
| 1998 |  |  |
| 2003 |  |  |
| 2008 |  |  |
| 2013 |  |  |
| 2015★ | இராமு தாசு |  |
| 2018 | ரேபதி மோகன் தாசு | பாரதிய ஜனதா கட்சி |
| 2023 | இராமு தாசு | இந்திய பொதுவுடமைக் கட்சி (மார்க்சிஸ்ட்) |

## தேர்தல் முடிவுகள்
### 2023

## மேலும் பார்க்கவும்
- திரிபுரா சட்டப் பேரவையின் தொகுதிகளின் பட்டியல்
- மேற்கு திரிபுரா மாவட்டம்
- பிரதாப்கர்
- திரிபுரா மேற்கு (லோக்சபா தொகுதி)
# சாம்சுல் அக்கு



**சாம்சுல் அக்கு** (*Shamsul Hoque*) இந்தியாவைச் சேர்ந்த ஓர் அரசியல்வாதியாவார். வங்காள அரசியல்வாதியான இவர் மேகாலயா சட்டப் பேரவையில் மகேந்திரகஞ்ச் தொகுதியின் தொடக்கத் தலைவராக இருந்தார்.  

## வாழ்க்கை
மேகாலயாவின் கரோ மலைப்பகுதியில் உள்ள மச்சர்சார் கிராமத்தில் ஒரு வங்காள இசுலாமிய குடும்பத்தில் சாம்சுல் அக்கு பிறந்தார். ஒரு சுயேச்சை வேட்பாளராக இருந்த போதிலும், இவர் மாநிலத்தின் முதல் தேர்தலில் இந்திய தேசிய காங்கிரசு கட்சியின் கெளராம் பர்மனை தோற்கடித்தார், இதனால் தென் மேற்கு கரோ இல்சு மாவட்டத்தின் மகேந்திரகஞ்ச் தொகுதியில் ஓர் இடத்தை வென்றார். சாம்சுல் அக்கின் பங்களிப்பில் மகேந்திரகஞ்ச் மின்மயமாக்கல் கோரிக்கையும் இருந்தது. 1974 ஆம் ஆண்டு சூலை மாதம் 14 ஆம் தேதியன்று அன்று, எல்லைப் பாதுகாப்புப் படை மச்சர்சார் மற்றும் அதைச் சுற்றியுள்ள கிராமங்களில் அட்டூழியங்களைச் செய்தது. சாம்சுல் அக்கு தனது உறுப்பினர்களைப் பாதுகாக்க முயன்றார், ஆனால் எல்லைப் பாதுகாப்புப் படையினரால் கடத்திச் செல்லப்பட்டார் மற்றும் அவர்களின் அருகிலுள்ள சோதனைச் சாவடியில் அடைக்கப்பட்டார். உள்ளூர் காவல்துறையினர் அடுத்த நாள் இவரை விடுவித்தனர்.  

1978 மற்றும் 1983 ஆம் ஆண்டுகளில் நடைபெற்ற மேகாலயா சட்டமன்றத் தேர்தல்களிலும் சாம்சுல் அக்கு போட்டியிட்டார். ஆனால் இரண்டு தேர்தல்களிலும் இரண்டாவது இடத்தை மட்டுமே பெற்றார்.
# சஃபியா சுபைர்


**சஃபியா சுபைர்** (*Shafia Zubair*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். 2019 ஆம் ஆண்டு சனவரி மாதம் 31 ஆம் தேதியன்று ராம்கர், அல்வாரில் இருந்து இராசத்தான் மாநிலத்தின் சட்டப் பேரவை உறுப்பினராகத் தேர்ந்தெடுக்கப்பட்டார் 12,221 வாக்குகள் வித்தியாசத்தில் பாரதிய சனதாவின் இவரை நெருங்கிய போட்டியாளரை தோற்கடித்தார். அகில இந்திய காங்கிரசு குழு செயலாளர் சுபைர் கானின் மனைவி ஆவார். சஃபியா சுபைர் முன்பு இந்திய தேசிய காங்கிரசு கட்சியிலிருந்து அல்வாரின் (2010-2015) மாவட்டப் பிரமுகராக இருந்தார்.
# ஆனந்தன் மரப்பல்லி


**ஆனந்தன் மரப்பல்லி** (*Anandan's day gecko*) என்பது *நெமாசுபிசு* பேரினத்தினைச் சார்ந்த சிற்றினம் (*Cnemaspis anandani*-*நெமாசுபிசு ஆனந்தனி*) ஆகும். இது இந்தியாவில் தமிழ்நாட்டில் மட்டுமே காணப்படும் அகணிய உயிரி. இது பகலாடி வகையின. ஆனந்தன் மரப்பல்லி பாறைகளில் வாழ்கின்றது. பூச்சி உண்ணும் மரப்பல்லி சிற்றினமாகும்.
# இலால்சந்து கட்டாரியா



**இலால்சந்து கட்டாரியா** (*Lalchand Kataria*) இந்தியாவைச் சேர்ந்த ஓர் அரசியல்வாதியாவார். 1968 ஆம் ஆண்டு சூன் மாதம் 12 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் 2009 ஆம் ஆண்டு நடைபெற்ற தேர்தலில் இராசத்தானின் செய்ப்பூர் கிராமப்புறத் தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். மன்மோகன் சிங்கின் இரண்டாவது அமைச்சரவையில் பாதுகாப்புத் துறை அமைச்சராக இருந்தார். பின்னர் 2003 ஆம் ஆண்டில் அமர் தொகுதியில் போட்டியிட்டு இராசத்தான் சட்டமன்ற உறுப்பினராகத் தேர்ந்தெடுக்கப்பட்டார். 2018 ஆம் ஆண்டு முதல் இராசத்தான் அமைச்சரவையில் ஓர் அமைச்சராக இருந்து வருகிறார்
# நெமாசுபிசு ஆண்டர்சோனி


**நெமாசுபிசு ஆண்டர்சோனி** (*Cnemaspis azhagu*) என்பது *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இந்த மரப்பல்லி இந்தியாவில் அந்தமான் தீவுகளில் வாழக்கூடிய அகணிய உயிரி ஆகும்.  

## பெயரிடல்
இதனுடைய சிற்றினப் பெயரானது இதன் மாதிரியினை இந்திய அருங்காட்சியகத்திற்கு வழங்கிய ஏ. ஆர். ஆண்டர்சன் நினைவாக இடப்பட்டது.  

## விளக்கம்
*நெ. ஆண்டர்சோனி* ஒட்டுமொத்த முதுகுப்புறமும் வெளிர் நிறத்திலிருந்து அடர் பழுப்பு நிறம் வரை மாறுபடும், வயிற்றுப் பகுதி ஒரே மாதிரியான நுரை வெள்ளை நிறத்தில் காணப்படும்.
# குர்தி விக்கிப்பீடியா


**குர்தி விக்கிப்பீடியா** (**Kurdish Wikipedia;** (, ) குர்தி மொழியின் இரண்டு வடிவங்களில் (குர்மன்ஜி மற்றும் சொரானி) எழுதப்பட்ட இரண்டு விக்கிப்பீடியா பதிப்புகளைக் குறிக்கிறது  

இதன் அசல் பதிப்பு சனவரி 2004-ல் நிறுவப்பட்டது. நவம்பர் 2023 நிலவரப்படி, குர்மஞ்சி விக்கிப்பீடியாவில் கட்டுரைகளும், சொரானி விக்கிப்பீடியாவில் கட்டுரைகளும் உள்ளன. திமிலி மற்றும் தெற்கு குர்தி மொழிகளுக்கான இரண்டு விக்கிப்பீடியா பதிப்புகளும் உள்ளன, பிந்தியது இன்னும் சோதனை கட்டத்தில் உள்ளது.  

## வரலாறு
குர்தி விக்கிப்பீடியா சனவரி 7, 2004-ல் நிறுவப்பட்டது. ஒரே நேரத்தில் குர்மஞ்சி மற்றும் சொரானியில் கட்டுரைகளைக் கொண்டிருக்கும் வகையில் இந்த விக்கிப்பீடியா வடிவமைக்கப்பட்டுள்ளது. ஆகத்து 12, 2009-ல், குர்தி விக்கிப்பீடியா தொழில்நுட்ப மற்றும் மொழியியல் சிக்கல்களால் இரண்டு பதிப்புகளாகப் பிரிக்கப்பட்டது. பழைய பதிப்பு (கு.) குர்மஞ்சி குர்தி விக்கிப்பீடியாவாகவும், சொரானி குர்தி விக்கிப்பீடியாவுக்காகவும் உருவாக்கப்பட்ட புதிய பதிப்பு (ckb.) ஆகவும் இருந்தது.  

## மேலும் பார்க்கவும்

- குர்மஞ்சி குர்திஷ் விக்கிபீடியா
- சொரானி குர்திஷ் விக்கிபீடியா
- திமிலி விக்கிபீடியா

## படங்கள்
# அகோகோதே-25



**அகோகோதே-25 (WASP - 25)** என்பது கடற்பாம்பு விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும்.  

## விண்மீன் பான்மைகள்
அகோகோதே - 25 என்பது சூரிய அளவில் 85% பொன்ம(உலோக) உட்கூறுள்ள ஒரு இளம் விண்மீன். இது முதன்மை வரிசைக்குள் நுழைந்துள்ளது.  

## கோள் அமைப்பு
சூடான வியாழன்ஙைக் கோளான அகோகோதே - 25b எனும் புறக்கோள் 2010 ஆம் ஆண்டில் WASP -25 விண்மீனைச் சுற்றி வருவது கண்டறியப்பட்டது. . கோளின் சமனிலை வெப்பநிலை 1212 கெ. ஆகும். 2011 ஆம் ஆண்டில் உரோசிட்டர் - மெக்ளாலின் விளைவு அடிப்படையிலான ஆய்வில் , கோளின் வட்டணை தாய் விண்மீனின் சுழற்சி அச்சுக்கு மிதமான 14.66.7 பாகைக்குச் சமமான தளப்பிறழ்வைக் கொண்டிருப்பதைக் கண்டறிந்தது. 2018 ஆண்டில் ஒரு வாழ்விட ஆய்வு புறக்கோள் அகோகோதே - 25b, தாய் விண்மீனின்ன் வாழக்கூடிய மண்டலத்தில் கோள் வட்டணைகளின் நிலைப்பைப் பேரளவில் மாற்றாது என்று கண்டறியப்பட்டது.
# எம். வி. இராச்சசேகரன்



**எம்.வி. இராச்சசேகரன்** (*M. V. Rajasekharan*) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆண்டு செப்டம்பர் மாதம் 12 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் உறுப்பினராகச் செயல்பட்டார். கர்நாடக அரசின் மேலவையில் கர்நாடகா சட்ட மேலவை உறுப்பினராக இருந்தார். இந்திய அரசின் திட்டமிடல் துறை அமைச்சராகவும் இருந்தார். 2020 ஆம் ஆண்டு ஏப்ரல் மாதம் 13 ஆம் தேதியன்று காலமானார்.
# தேவிநேனி நேரு


**தேவிநேனி நேரு** (*Devineni Nehru*) (பிறப்பு **தேவிநேனி ராஜசேகர்** ; 22 ஜூன் 1954 - 17 ஏப்ரல் 2017) இந்தியாவின் ஆந்திரப் பிரதேசத்தின் கிருஷ்ணா மாவட்டத்திலுள்ள காங்கிபாடு சட்டமன்றத் தொகுதியைப் பிரதிநிதித்துவப்படுத்திய சட்டமன்ற உறுப்பினராவார்.  

## வாழ்க்கை
நேரு, 1954 ஜூன் 22 அன்று விசயவாடாவில் பிறந்தார். விஜயவாடாவில் உள்ள ஒரு கல்லூரியில் இளங்கலை பட்டம் பெற்றார். இவர் இல்ட்சுமி என்பவரை மணந்தார். இவர்களுக்கு கிராந்தி என்ற மகளும், தேவிநேனி அவினாசு என்ற மகனும் உள்ளனர்.  

## தொழில்
மறைந்த முதல்வர் என். டி. ராமராவின் தெலுங்கு தேசம் கட்சியின் அமைச்சரவையில் ராஜசேகர் (1994-96) அமைச்சராகப் பணியாற்றினார். ராஜசேகர் காங்கிபாடு சட்டமன்றத் தொகுதியில் இருந்து ஐந்து முறை (1983, 1985, 1989, 1994 மற்றும் 2004) எம்எல்ஏவாக வெற்றி பெற்றார். 2004இந்திய தேசிய காங்கிரசு கட்சியிலிருந்து வெற்றி பெற்றார். 2009 தேர்தலில் 190 வாக்குகள் வித்தியாசத்தில் தோல்வியடைந்தார். 2009 தேர்தலில் 190 வாக்குகள் வித்தியாசத்தில் தோல்வியடைந்தார். ஆந்திர மாநிலப் பிரிவினைக்குப் பிறகு நடந்த 2014 தேர்தலிலும் தோற்றார். பின்னர் மீண்டும் தெலுங்கு தேசம் கட்சியில் இணைந்தார்.  

இவர் 17 ஏப்ரல் 2017 அன்று ஐதராபாத்தில் உள்ள அவரது வீட்டில் மாரடைப்பால் இறந்தார்.
# சலம் (நடிகர்)


**சலம்** (இயற்பெயர்:**சிம்காசலம் கொரடா** ) (18 மே 1929 – 4 மே 1989) இந்திய திரைப்பட நடிகரும் தயாரிப்பாளரும் ஆவார். முதன்மையாக தெலுங்குத் திரைப்படங்களிலும், தெலுங்கு நாடகங்களிலும் இவரது படைப்புகளுக்குப் பெயர் பெற்றவர். 1971 இல் இவர் 19 வது தேசிய திரைப்பட விருது வென்ற *மட்டிலோ மாணிக்யம்* என்ற தெலுங்குத் திரைப்படத்தைத் தயாரித்து நடித்திருந்தார். 30 ஆண்டுகால திரையுலக வாழ்க்கையில், சலம் ஏறத்தாழ 150 படங்களில் பல்வேறு வேடங்களில் நடித்துள்ளார்.  

## தனிப்பட்ட வாழ்க்கை
இரமணகுமாரியை மணந்த சலம், தனது பெயரை இரமணா சலம் என மாற்றிக்கொண்டார். இவர்களுக்கு 3 குழந்தைகள் உள்ளனர். இரமண குமாரி 1964இல் தீ விபத்தில் இறந்தார். சலம் பின்னர் 1972 இல் *தண்டுருலு கொடுகுலு என்ற* தனது முதல் படத்தில் அவருடன் நடித்த ஊர்வசி சாரதாவை மணந்தார். பின்னர் இவர்கள் 1984 இல் விவாகரத்து செய்தனர்  

## இறப்பு
1989 மே 4 அன்று சலம் இறந்தார். மதுவுக்கு அடிமையானதால், இறுதி நாட்களில் மன உளைச்சலுக்கு ஆளானார்.  

### தயாரிப்பாளர்

- *சம்பராலா ராம்பாபு* (1970)
- *மட்டிலோ மாணிக்யம்* (1971)
- *பெல்லி சேசி சூப்பிஸ்டாம்* (1983)

## விருதுகள்
; தேசிய திரைப்பட விருதுகள்  

தெலுங்கில் சிறந்த திரைப்படம் (தயாரிப்பாளர்) *மட்டிலோ மாணிக்யம்*
# சித்தப்பா காம்ப்ளி



**சித்தப்பா தொட்டப்பா காம்ப்ளி** (*Siddappa Totappa Kambli*) இந்தியாவைச் சேர்ந்த ஓர் அரசியல்வாதியாவார்.''' 1882-1956 ஆம் ஆண்டுகள் காலத்தில் இவர் வாழ்ந்தார். நவீன கர்நாடகாவின் ஊப்ளி நகரத்தைச் சேர்ந்த ஓர் அரசியல்வாதியாக அறியப்படுகிறார்.  

## வாழ்க்கைக் குறிப்பு
பிரித்தானிய காலனித்துவ காலத்தில், காம்ப்ளி பம்பாய் சட்ட சபையின் உறுப்பினராக இருந்தார், அங்கு இவர் அதன் துணைத் தலைவராக தேர்ந்தெடுக்கப்பட்டார். இரட்டை ஆட்சி முறையின் கீழ், இவர் 1930 ஆம் ஆண்டு முதல் 1934 ஆம் ஆண்டு வரை விவசாய அமைச்சராகவும், 1932 ஆம் ஆண்டு முதல் 1937 ஆம் ஆண்டு வரை கல்வி அமைச்சராகவும் பணியாற்றினார்  

1937 மாகாணத் தேர்தலுக்குப் பிறகு, தொழிலதிபர் தஞ்சிசா கூப்பரின் கீழ் ஓர் அரசாங்கம் அமைக்கப்பட்டது, அங்கு காம்ப்ளி கல்வி, கலால் மற்றும் விவசாய அமைச்சராக நியமிக்கப்பட்டார். கல்வி அமைச்சராக இருந்த காம்ப்ளி, தார்வாட்டில் கர்நாடக பல்கலைக்கழகத்தை நிறுவுவதற்கு பொறுப்பேற்றார்.  

இந்தியா சுதந்திரம் அடைந்த பிறகு, காம்ப்ளி கிசான் மசுதூர் பிரச்சா கட்சியில் சேர்ந்தார். கர்நாடகாவை ஒன்றிணைப்பதில் இவருக்கும் பங்கு உண்டு. சித்தப்பா காம்ப்ளி 1956 ஆம் ஆண்டில் இறந்தார்.
# அகோகோதே - 26



**அகோகோதே-26 (WASP-26)** என்பது திமிங்கில விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும் .  

## விண்மீன் பான்மைகள்
அகோகோதே - 26 என்பது முதன்மை வரிசை விட்டு வெளியேறுவதற்கு அணுக்கமான ஒரு பழைய விண்மீனாகும் , மேலும் இது ஒரு பரந்த இரும விண்மீனின் ஒரு பகுதியாகும் - 26 ஆனது F7 வகை முதன்மை வரிசை விண்மீனுக்கு அருகில் உள்ள சராசரி புறஊதா ஒளிப் பாயத்துடன் அடிக்கடி வெடிப்பதால் கூடுதலாக அளவு புற ஊதா ஒளியை உமிழ்கிறது.  

## கோள் அமைப்பு
" சூடான வியாழன் " வகை கோளான அகோகோதே-26பி, 2010 இல் WASP-26 விண்மீனைச் சுற்றிவருவது கண்டுபிடிக்கப்பட்டது உரோசியர் மெக்ளாலின் விளைவைப் பயன்படுத்தி 2011 ஆம் ஆண்டு மேற்கொள்ளப்பட்ட ஆய்வில், அதிக விண்மீன் இரைச்சல் காரணமாக, தாய் விண்மீனின்ன் நிலநடுவரைத் தளத்திற்கான கோள்களின் வட்டணையின் சாய்வைக் கண்டறிய முடியவில்லை, ஆனால் தொடக்கக் கட்டுப்பாடு -34 ° என 2012 ஆம் ஆண்டில் வெளியிடப்பட்டது.